เตรียมขายสลากดิจิทัล 50 ล้านใบภายใน 3 ปี ใช้แนวทางตัดสิทธิ์ผู้ซื้อ-จองและขายต่อให้แพลตฟอร์มเอกชน
นายลวรณ แสงสนิท อธิบดีกรมสรรพากร ในฐานะประธานสลากกินแบ่งรัฐบาล  เปิดเผยว่า ที่ประชุมกรรมการสลากฯ เห็นชอบแนวทางการเพิ่มสลากดิจิทัล ผ่านแอปพลิเคชันเป๋าตัง ในปี 2566 เป็น 30 ล้านใบ และในระยะ 3 ปี จะทยอยเพิ่มขึ้น โดยปี 2567 อยู่ที่ 40 ล้านใบ และปี 2568 อยู่ที่ 50 ล้านใบ ทำให้สลากในระบบทั้งหมดเป็นแบบใบ 50 ล้านใบ และดิจิทัล 50 ล้านใบ โดยคาดว่าจะมีคนซื้อ เพิ่มขึ้นจาก 1.8 ล้านคน เป็น 2-3 ล้านคน ซึ่งจากนี้จะต้องสร้างความรับรู้ ให้คนซื้อและคนขายว่ามีข้อดีอย่างไรที่สลากมาอยู่ในระบบเป๋าตังสำหรับวิธีการเพิ่มสลากดิจิทัลจากนี้ มาจาก 4 แนวทาง ประกอบด้วย การดำเนินการตัดสิทธิ์ในระบบจอง-ซื้อ ที่ขายเกินราคา รวมทั้งขายส่งให้แพลตฟอร์มเอกชน/การสมัครใจ ซึ่งสำนักงานจะกำหนดกติกาใหม่ตั้งแต่งวดวันที่ 1 เมษายน 2566 ผู้ที่มีสิทธิ์ซื้อ-จองจะลดจำนวนลงจาก 5 เล่มเหลือ 3 เล่ม เพื่อให้เพียงพอต่อผู้ที่มากดซื้อ-จองแนวทางจำหน่ายสลากแบบ 6 หลัก หรือแอล 6 ซึ่งขณะนี้อยู่ระหว่างเสนอกระทรวงการคลัง ดูความครบถ้วนสมบูรณ์ ทำให้สลากแบบเดิมไม่ต้องพิมพ์เป็นใบ สามารถปรับเปลี่ยนเป็นดิจิทัลเพิ่มได้ ดูตามจำนวนความเหมาะสม และกลุ่มโควตาต้องเรียนรู้ปรับตัวมาขายแบบดิจิทัล ซึ่งกลุ่มนี้เป็นกลุ่มที่มีสัญญา สิ้นสุด ธันวาคม 2566 ให้มอบหมายให้คณะกรรมการจัดสรรสลากไปดำเนินการนำกลุ่มนี้ทยอยเข้ามาอยู่ในระบบดิจิทัลเพิ่มขึ้นนอกจากนี้ นายลวรณ กล่าวว่า ระบบเป๋าตังมีการยืนยันตัวตนชัดเจน ไม่สามารถขายต่ำกว่า 20 ปีได้ ตอบโจทย์ตามกติกาทุกอย่าง เมื่อถูกรางวัลจะมีการแจ้งเตือน ผู้ซื้อสามารถเลือกรับรางวัลด้วยตัวเองก็ได้ ก็เป็นสิทธิ์ของคนซื้อ หรือโอนผ่าน g-wallet โอนผ่านทุกบัญชีธนาคาร เสียค่าธรรมเนียม 1% ซึ่งเท่ากับสลากแบบใบที่มีอยู่แล้ว ซึ่งคาดว่าใน 1 เดือนจากนี้จะมีระบบอัตโนมัติให้ผู้ซื้อสามารถเลือกได้ล่วงหน้าว่าจะรับเงินรางวัลแบบใด ขณะที่รางวัลที่ 1 ต้องมารับด้วยตัวเองนอกจากนี้ สลากดิจิทัล เมื่อมีการถูกรางวัล จะมีใบเสร็จรับเงิน ถ้าเข้าไปดูในเป๋าตังรับสลาก จะมีใบเสร็จรับเงิน มีชื่อ ที่อยู่ระบุชัดเจน รวมทั้งยังมีประวัติการซื้องวดที่ 1 จนถึงปัจจุบัน เป็นหลักฐานตลอดเวลาว่า จะถูกตรวจสอบถูกรางวัลจริงหรือไม่ ก็จะมีหลักฐาน